stanford-oval/wikipedia huggingface dataset:
Sigurd Björling

Sigurd Björling
Carl Sigurd Björling (2. marraskuuta 1907 Tukholma – 8. huhtikuuta 1983 Helsingborg) oli ruotsalainen oopperalaulaja, joka oli äänialaltaan baritoni.
Björling sai lauluopetusta Louis Condélta vuosina 1928–1930. Vuosina 1933–1934 hän opiskeli Tukholman kuninkaallisessa musiikkikorkeakoulussa Torsten Lennartssonin johdolla. Vuosina 1934–1936 Björling opiskeli Kuninkaallisessa oopperakoulussa. Hänen opettajiensa joukossa oli myös John Forsell. Björling teki oopperadebyyttinsä vuonna 1934 tai 1935. Hän oli kiinnitettynä Tukholman kuninkaalliseen oopperaan vuoteen 1961 saakka, mutta jatkoi vierailuja siellä vielä 1970-luvulle. Hän teki myös kansainvälisiä esiintymisiä muun muassa Metropolitan-oopperassa, La Scalassa, Wienin valtionoopperassa, Pariisin oopperassa ja Covent Gardenissa. Vuonna 1951 Björling esiintyi Wotanin roolissa Bayreuthin oopperajuhlilla. Hän esiintyi useissa yhteyksissä Jussi Björlingin kanssa.
Björling sai hovilaulajan arvon vuonna 1946. Vuonna 1937 hän meni naimisiin islantilaisen radioesiintyjä Sigrún Ögmundsdóttirin kanssa. Toisen avioliittonsa Björling solmi vuonna 1949 tanskalaisen oopperalaulaja Edith Oldrupin kanssa. Hän asui vuodesta 1960 Helsingborgissa. Hänen sisarpuolensa oli näyttelijä Renée Björling.
Sign of the Times

| ”Sign of the Times” Harry Styles |
| --- | --- | --- |

Singlen tiedot
 Albumilta: Harry Styles
 Julkaistu: 7. huhtikuuta 2017
 Tekijä(t): Jeff Bhasker Tyler Johnson Ryan Nasci Mitch Rowland Alex Salibian Harry Styles
 Tuottaja(t): Jeff Bhasker
 Tyylilaji: pop rock, soft rock
 Kesto: 05.40
 Levy-yhtiö: Erskine, Columbia
Harry Stylesin muut singlet
|   | ”Sign of the Times” 2017 | ”Two Ghosts” 2017 |
Sign of the Times on brittilaulaja Harry Stylesin kappale ja ensimmäinen soolosingle. Se julkaistiin 7. huhtikuuta 2017 ensimmäisenä singlenä tämän esikoisalbumilta Harry Styles.
Stylesin mukaan kappale kertoo äidistä, joka saa hetki lapsensa syntymän jälkeen tietää kuolevansa pian. Sen ovat kirjoittaneet Styles, Jeff Bhasker, Tyler Johnson, Ryan Nasci, Mitch Rowland ja Alex Salibian. Bhasker myös tuotti kappaleen.
Kappale nousi singlelistan ensimmäiselle sijalle Isossa-Britanniassa. Yhdysvalloissa se saavutti neljännen sijan.
Aiheesta muualla

Kappaleen musiikkivideo YouTubessa
Sigurd Christiansen

| Sigurd Christiansen |
| --- | --- |

Henkilötiedot
Syntynyt: 1891 Drammen, Norja
Kuollut: 1947 (55–56 vuotta) Drammen, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Sigurd Christiansen (1891 Drammen, Norja – 1947 Drammen, Norja) oli norjalainen kirjailija.
Christiansen käsittelee kirjoissaan pikkukaupunki- ja porvarisaiheita hyvin realistisesti, ja mukana on myös uskonnollisten kysymysten aiheuttamia ongelmia. Hän on kirjoittanut romaaneja, näytelmiä ja omaelämäkerrallisen trilogian.
Sigurbjörn Einarsson

Sigurbjörn Einarsson (30. kesäkuuta 1911 – 28. elokuuta 2008) oli islantilainen pappi ja teologian tohtori. Hän toimi Islannin luterilaisena piispana vuosina 1959–1981. Piispa Karl Sigurbjörnsson on hänen poikansa.
Mikko Tarmia

Mikko Tarmia (s. 1978) on suomalainen videopelimusiikin säveltäjä. Hän on säveltänyt musiikkia Codeblender Softwaren, Frictional Gamesin ja Wolfire Gamesin videopeleihin. Hän on myös perustanut itsenäisen levy-yhtiön The Sound of Fictionin.
Vuosina 2002–2005 Tarmia sävelsi musiikin neljään Codeblender Softwaren videopeliin. Hänet tunnetaan parhaiten sävellyksistään pelisarjaan Penumbra, jonka musiikista hänen levy-yhtiönsä julkaisi soundtrackin tammikuussa 2010. Tarmia on myös säveltänyt musiikin  Amnesia: The Dark Descent videopeliin ja sen jatko-osiin Amnesia: Rebirth ja Amnesia: The Bunker. Hän työskenteli Wolfire Gamesin Overgrowthin sekä Frictional Gamesin Soman parissa.
Videopelisävellykset

DeepTrouble (2002)
Epsilon Tahari: Reign of the Machines (2003)
Rally Shift (2004)
Deep Trouble 2 (2005)
Penumbra: Overture (2007)
Penumbra: Black Plague (2008)
Penumbra: Requiem (2008)
Amnesia: The Dark Descent (2010)
Soma (2015)
Overgrowth (2017)
Amnesia: Rebirth (2020)
Amnesia: The Bunker (2023)
Aiheesta muualla

Viralliset sivut (englanniksi)
Mikko Tarmia VGMdb-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mikko Tarmia
Käännös suomeksi
McGuinness

McGuinness on muun muassa seuraavien henkilöiden sukunimi:
Caitlin McGuinness (s. 2002), pohjoisirlantilainen jalkapalloilija
Kirsty McGuinness (s. 1994), pohjoisirlantilainen jalkapalloilija
Mairead McGuinness (s. 1959), irlantilainen poliitikko ja toimittaja
Martin McGuinness (1950–2017), pohjoisirlantilainen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
She Got Me

|  She Got Me |
| --- | --- |
 Luca Hänni esittämässä kappaletta toisen semifinaalin kenraaliharjoituksessa.
Kappaleen tiedot
Esittäjä(t):  Luca Hänni
Levy-yhtiö:  Muve Recordings
Kesto:  3:00
Tyylilaji:  pop
Julkaistu:  8. maaliskuuta 2019
Säveltäjä(t):  Laurell Barker Mac Frazer Luca Hänni Jon Hällgren Lukas Hällgren
Sanoittaja(t):  Laurell Barker Mac Frazer Luca Hänni Jon Hällgren Lukas Hällgren
Euroviisutiedot
Vuosi:  2019
Maa:  Sveitsi
Kieli:  englanti
Sijoitus:  4.
Pisteet:  364
Sijoitus semifinaalissa:  4.
Pisteet semifinaalissa:  232
Sanat:  sanoitus
Video:  videolinkki
She Got Me on sveitsiläisen laulajan Luca Hännin esittämä kappale, jolla hän edusti Sveitsiä vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 364 pistettä ja saavutti sijan 4.
She Loves You (täsmennyssivu)

She Loves You voi viitata seuraaviin asioihin:
”She Loves You”, The Beatles -yhtyeen kappale
She Loves You (hevonen), suomalainen ravihevonen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”She Loves You”, voi hakea sivunnimihaulla, laajalla sivunnimihaulla tai tekstihaulla.
Matteo Salvini

| Matteo Salvini |
| --- | --- |

Italian varapääministeri
 1.6.2018–5.9.2019 Yhdessä Luigi Di Maion kanssa  
Pääministeri:  Giuseppe Conte
Edeltäjä:  Angelino Alfano (2014)
Sisäministeri
 1.6.2018–5.9.2019  
Pääministeri:  Giuseppe Conte
Edeltäjä:  Marco Minniti
Seuraaja:  Luciana Lamorgese
Legan liittosihteeri
 15.12.2013–  
Edeltäjä:  Roberto Maroni
Euroopan parlamentin jäsen Luoteis-Italiasta
 20.7.2004–22.3.2018  
Henkilötiedot
Syntynyt: 9. maaliskuuta 1973 (ikä 51) Milano, Italia
Lapset:  2
Tiedot
Puolue:  Pohjoisen liitto
 Nimikirjoitus
Matteo Salvini (s. 9. maaliskuuta 1973 Milano) on italialainen poliitikko. Salvini on oikeistopuolue Pohjoisen liiton (vaaleissa 2018 nimellä Lega) johtaja vuodesta 2013. Hän on toiminut Italian sisäministerinä ja varapääministerinä 2018–2019 sekä infrastruktuuri- ja liikenneministerinä vuodesta 2022 alkaen ja myös varapääministeri.
Salvini oli Euroopan parlamentin jäsen vuosina 2004–2018. Euroopan parlamentissa Salvini kokosi ryhmän, josta tuli Identiteetti ja demokratia.
Ura

Salvini oli 20-vuotias, kun hänet valittiin vuonna 1993 Milanon kaupunginvaltuustoon.
Salvini valittiin vuonna 2004 Euroopan parlamenttiin Pohjois-Italian itsenäisyyttä ajavan Pohjoisen liiton edustajana. Salvini nousi puolueen johtoon vuonna 2013, kun sen kannatus mielipidekyselyissä oli nelisen prosenttia. Salvini käänsi puolueen suunnan Italian-vastaisesta EU-vastaiseksi ja maahanmuuton vastaiseksi. Hän pudotti puolueensa nimestä sanan “pohjoinen” ja teki siitä maanlaajuisen puolueen.
Salvinin Lega sai vuoden 2018 Italian parlamenttivaaleissa 17 prosentin kannatuksen, ja Salvinista tuli uuden hallituksen sisäministeri. Salvini pyrki vuonna 2019 sisäministerinä pysäyttämään afrikkalaisten siirtolaisten tulon Italiaan Välimeren yli ja sai toimistaan syytteen. Hänelle vaaditaan kuuden vuoden vankeusrangaistusta. Tuomio annetaan lokakuussa 2024. Hän on sanonut haluavansa muuttaa EU:n talouspolitiikan suuntaa ja lopettaa puheet tiiviimmästä unionista. La Lega -puolue lähti hallituksesta elokuussa 2019, ja Salvinin tilalle Italian sisäministeriksi tuli syyskuussa 2019 poliittisesti sitoutumaton virkamies Luciana Lamorgese.
Salvini halusi tiivistää Euroopan kansallismielisten puolueiden yhteistyötä ja muodosti Euroopan parlamenttiin kansallismielisten ja nykymuotoista EU:ta arvostelevien puolueiden yhteistä ryhmää. Salvinin kokoama uusi blokki sai nimekseen European Alliance of Peoples and Nations (EAPN). Europarlamenttivaalien 2019 jälkeen blokki järjestäytyi ryhmäksi Identiteetti ja demokratia.
Salvini on vuonna 2022 aloittaneen Giorgia Melonin hallituksen infrastruktuuri- ja liikenneministeri ja varapääministeri.
Yksityiselämä

Salvini oli vuosina 2003–2010 naimisissa eteläitalialaisen Fabrizia Ieluzzin kanssa.
Aiheesta muualla

Kuvia tai muita tiedostoja aiheesta Matteo Salvini Wikimedia Commonsissa
Matteo Salvini Euroopan parlamentin jäsenet. Euroopan parlamentti.
Serie D

| Serie D |
| --- | --- |

Laji:  jalkapallo
Maa(t):   Italia
Sarjataso:  4
Ylempi taso:  Serie C
Alempi taso:  Eccellenza
Sivusto:  seried.lnd.it/it/serie-d
Serie D on Italian jalkapallon neljänneksi korkein sarjataso. Sitä hallinnoi Lega Nazionale Dilettanti.
Nykyisessä sarjajärjestelmässä Serie D:ssä on jaettu yhdeksään alueelliseen lohkoon, joissa on 18–20 joukkuetta.
Aiheesta muualla

Virallinen sivusto (italiaksi)
McGurk’s Barin pommi-isku

| McGurk’s Barin pommi-isku |
| --- | --- |
 Alkuperäisen pubin julkisivun jäljennös
Paikka:  Belfast, Pohjois-Irlanti
Kohde:  McGurk’s Bar
Ajankohta:  4. joulukuuta 1971
Kuolleita:  15
Haavoittuneita:  17
Epäilty/epäillyt:  Ulster Volunteer Force (UVF)
Tekoväline:  Aikapommi
McGurk’s Barin pommi-isku oli terroriteko Belfastissa Pohjois-Irlannissa vuonna 1971. Puolisotilaallinen lojalistiryhmittymä Ulster Volunteer Force (UVF) räjäytti pommin katolisten suosimassa pubissa. Räjähdyksen voimasta rakennus romahti, 15 henkeä sai surmansa ja 17 loukkaantui. Poliisi epäili aluksi, että räjähdys oli IRAn pommi, joka räjähti vahingossa katolisten alueella. Vuonna 1977 pakoauton kuljettaja tunnusti, ja hänet tuomittiin 15-kertaiseen elinkautiseen vankeuteen. Muita syyllisiä ei ole löydetty.
Vuonna 2012 työväenpuolueen kansanedustaja Michael Connarty kertoi Britannian parlamentissa, että johtavia brittiläisiä poliitikkoja, joiden joukossa saattoi olla konservatiivinen pääministeri Edward Heath, oli sekaantunut kampanjaan, jossa pommin koetettiin väittää olleen IRA:n virhelaukaus. Poliisiasiamies ei löytänyt todisteita yhteyksistä lojalististen puolisotilaallisten joukkojen ja tutkintaa tehneiden turvallisuusjoukkojen väliltä, mutta totesi että tutkinta ei ollut tasapuolinen vaan keskittyi katolisten syyllistämiseen.
She Looks So Perfect

| ”She Looks So Perfect” 5 Seconds of Summer |
| --- | --- | --- |

Singlen tiedot
 Albumilta: 5 Seconds of Summer
 Julkaistu: 21. helmikuuta 2014
 Tyylilaji: pop-rock, pop-punk
 Kesto: 03.22
 Levy-yhtiö: Capitol
5 Seconds of Summerin muut singlet
| ”Out of My Limit” 2012 | ”She Looks So Perfect” 2014 | ”Don’t Stop” 2014 |
She Looks So Perfect on australialaisen pop rock-yhtye 5 Seconds of Summerin kappale. Sen julkaisi Capitol Records digitaalisesti ladattavana singlenä Australiassa 23. helmikuuta 2014 sekä Euroopassa 23. maaliskuuta 2014. Kappaleeseen liittyvä musiikkivideo julkaistiin 24. helmikuuta 2014.
"She Looks So Perfect" pääsi listan kärkeen Australian, Uuden-Seelannin, Irlannin ja Britannian singlelistoilla. Australiassa kappale myi platinaa 70 000 kappaleen myynnillä.
Käännös suomeksi
McGurk-efekti

McGurk-efekti on aistiharha, joka perustuu kuulo- ja näköaistin väliseen yhteyteen puheen havaitsemisessa. Aistiharha koetaan, kun visuaalinen ja auditiivinen informaatio prosessoidaan aivoissa samanaikaisesti ja tulkitaan virheellisesti. McGurk-efekti koetaan todennäköisemmin, jos henkilö saa samanaikaisesti heikosti aistittavaa kuuloinformaatiota, sekä hyvin aistittavaa visuaalista informaatiota.
McGee

McGee on muun muassa seuraavien henkilöiden sukunimi:
Alan McGee (s. 1960), skotlantilainen levy-yhtiömoguli
Bradley McGee (s. 1976), australialainen pyöräilijä ja urheilutoimenjohtaja
Frank McGee (1882–1916), kanadalainen jääkiekkoilija
Gerry McGee (1937–2019), yhdysvaltalainen muusikko
Henry McGee (1929–2006), brittiläinen näyttelijä
JaVale McGee (s. 1988), yhdysvaltalainen koripalloilija
Portia McGee (s. 1979), yhdysvaltalainen kilpasoutaja ja maailmanmestari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Miho Fukumoto

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miho Fukumoto (福元 美穂)
Syntymäaika: 2. lokakuuta 1983 (ikä 41)
Syntymäpaikka: Ibusuki, Japani
Pelipaikka: Maalivahti
Pituus: 164 cm
Seura
Seura: Chifure AS Elfen Saitama
Seurat
| Vuodet | Seura | O | (M) |
| 2001–2016 | Okayama Yunogo Belle |  |  |
| 2016–2018 | INAC Kobe Leonessa |  |  |
| 2019– | Chifure AS Elfen Saitama |  |  |
Maajoukkue
| 2002–2016 | Japani | 81 | (0) |

Miho Fukumoto (jap. 福元 美穂, s. 2. lokakuuta 1983 Ibusuki) on japanilainen jalkapallomaalivahti, olympiamitalisti ja maailmanmestari. Fukumoto edustaa Chifure AS Elfen Saitamaa. Hän on pelannut urallaan 81 ottelua Japanin maajoukkueessa. Fukumoto oli mukana MM–kilpailuissa 2007, jolloin pelasi kolme ottelua. Neljä vuotta myöhemmin Saksan MM–kilpailuissa 2011 hän ei pelannut otteluakaan, vaan toimi varamaalivahtina. Hän voitti tuossa turnauksessa maailmanmestaruuden. Kanadan MM–kilpailuissa 2015 Fukumoto pelasi yhden ottelun alkulohkossa. Japani sijoittui turnauksessa toiseksi. Olympialaisissa Fukumoto on ollut osa Japanin maajoukkuetta Pekingissä 2008 ja Lontoossa 2012. Pekingissä hän pelasi Japanin kaikissa otteluissa Japanin sijoituttua lopulta neljänneksi. Lontoossa hän pelasi kuusi ottelua saavuttaen lopulta toisen sijan.
She Said She Said

| ”She Said She Said” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: Revolver
 Julkaistu: 5. elokuuta 1966
 Tekijä(t): Lennon–McCartney
 Tyylilaji: psykedeelinen rock, acid rock
 Kesto: 02.37
 Levy-yhtiö: Parlophone
She Said She Said on brittiläisen rockyhtyeen The Beatlesin kappale yhtyeen vuoden 1966 albumilta Revolver. Kappaleen teki John Lennon George Harrisonin avustuksella. ”She Said She Saidin” sanat saivat inspiraatiota näyttelijä Peter Fondan kommenteista, kun hän otti LSD:tä The Beatlesin ja The Byrdsin kanssa elokuussa 1965.
She Doesn’t Mind

| ”She Doesn't Mind” Sean Paul |
| --- | --- | --- |

Singlen tiedot
 Albumilta: Tomahawk Technique
 Äänitetty : Marraskuu 2010
 Julkaistu: 31. lokakuuta 2011 (General) 26. maaliskuuta 2012 (Pitbull Remix)
 Formaatti: Digitaalinen lataus
 Tekijä(t): Sean Paul Henriques, Shellback, Benny Blanco
 Tuottaja(t): Shellback, Benny Blanco
 Tyylilaji: Electropop, reggae fusion
 Kesto: 03.47 (albumiversio) 04.00 (Pitbull Remix Version)
 Levy-yhtiö: Atlantic
Sean Paulin muut singlet
| ”Got 2 Luv U” 2011 | ”She Doesn't Mind” 2011 | ”Summer Paradise” 2012 |
She Doesn't Mind on jamaikalaisartisti Sean Paulin kappale hänen viidenneltä, Tomahawk Technique-studioalbumilta. Sen sanoittivat Sean Paul, Shellback ja Benny Blanco sekä tuottivat Shellback ja Benny Blanco. Se julkaistiin NRJ & Skyrockissa (Ranskan radiot) 29. syyskuuta sekä iTunesissa 31. lokakuuta 2011. Yhdysvaltain mainstream radioissa kappale julkaistiin 24. tammikuuta 2012. Kuten kappaleen edeltäjä "Got 2 Luv U", jolla vierailee yhdysvaltalaislaulaja Alexis Jordan, se debytoi listan kärkisijalla Sveitsissä. Kappale pääsi listan kärkeen myös Itävallassa ja Israelissa, kuten myös listan toiselle sijalle Isossa-Britanniassa ja Ruotsissa sekä listan kolmannelle sijalle Ranskassa ja Romaniassa.
Kappale on mukana tulevan Grand Slam Tennis 2 -videopelin eurooppalaisella julkaisulla.
Käännös suomeksi
Miho Kaneda

| Henkilötiedot |
| --- | --- | --- |
Koko nimi: Miho Kaneda
Syntymäaika: 
Syntymäpaikka: Japani
Kansalaisuus:  Japani
Seurat
| Vuodet | Seura | O (M) |
|  | Shimizudaihachi SC |  |
Maajoukkue
| 1981 | Japani | 5 (0) |
Miho Kaneda (jap. 金田 美保, Kaneda Miho) on japanilainen entinen jalkapalloilija.
Jalkapallomaajoukkue

Kaneda debytoi Japanin maajoukkueessa kesäkuussa 1981. Hän on pelannut viisi maaottelua.
Miho Karasawa

| Miho Karasawa> 唐沢美帆.Henkilötiedot |
| --- | --- |
Syntynyt: 15. heinäkuuta 1983 (ikä 41) Tokio
Muusikko
Tyylilajit:  J-pop 
Levy-yhtiöt:  Lantis 
Aiheesta muualla
www.lantis.jp/artist/true ja true-singer.com
  [ Muokkaa Wikidatassa ] [ ohje ]  
Miho Karasawa (jap. 唐沢美帆, Karasawa Miho, s. 15. heinäkuuta 1983 Tokio), taiteilijanimeltä TRUE, on japanilainen laulaja, lauluntekijä ja näyttelijä. Karasawa teki debyyttinsä vuonna 1998 idoliryhmässä Five Star Girl ja oli sen jälkeen toisessa ryhmässä NITRO. Karasawa siirtyi soolouralle vuonna 2000 liittymällä Pony Canyon -levymerkille.
Karasawa on tehnyt musiikkia useisiin anime-sarjoihin.
Aiheesta muualla

Miho Karasawa   Anime News Networkissa (englanniksi)
Miho Karasawa Discogsissa. (englanniksi)
Million Miles

| Million Miles Panu Larnos |
| --- | --- | --- |

Studioalbumin tiedot
 Äänitetty : 2007–2008
 Julkaistu: 7. toukokuuta 2008
 Formaatti: CD
 Tuottaja(t): Brian Fitzpatrick
 Tyylilaji: pop
 Kesto: 38.28
 Levy-yhtiö: North & South
Million Miles on 7. toukokuuta 2008 julkaistu Panu Larnoksen esikoisalbumi. Albumi ei ollut myyntimenestys, se ei noussut lainkaan Suomen viralliselle albumilistalle. Albumi oli myyty kesäkuuhun 2008 mennessä myyty 7500 kappaletta..
Levyltä kuultiin ensimmäinen "maistiainen" ystävänpäivänä 2008, kun Stara.fi -sivustolta sai ladattavaksi Valentine's Day nimisen kappaleen. Kappale oli albumilla olevan Unconditionally-kappaleen demoversio.
Kappaleet

Stay With Me – 3.47  (Patric Sarin/ Kid Crazy/ Steve Lee)
Million Miles – 3.59  (Patric Sarin / Kid Crazy/ Johan Westmar/ John Lundvik)
The Break Of Day – 3.14  (Kid Crazy/ Damien Martel/ John Lundvik/ Kristoffer Karlsson)
Unconditionally – 3.22  (Dean Bohana)
When The Summer's Gone – 3.08  (Mika Toivanen/ Steven Stewart)
And I Fall – 3.55  (Patric Sarin / Steve Lee)
I Will Be There – 3.29  (Patric Sarin / Peter Månsson)
You're The One I Need – 2.43  (Anssi Kela/ Panu Larnos)
Ordinary Girl – 3.08  (Adam Wesley/ Dylan Schiavone)
I Need Your Lies – 3.22  (Niklas Hast/ Johannes Nordell / Julia Eriksson)
Tonight I Wanna Cry – 4.16  (Monty Powell/ Keith Urban)
Arviot

Dome.fi:
Rumba: negatiivinen
Mercenaries: Playground of Destruction

| Mercenaries: Playground Of Destruction |
| --- | --- |

Kehittäjä:  Pandemic Studios
Julkaisija:  LucasArts
Säveltäjä:  Michael Giacchino
Pelisarja:  Mercenaries
Pelimoottori:  Havok
Julkaistu:  NA 11. tammikuuta 2005EU 17. helmikuuta 2005
Lajityyppi:  kolmannen persoonan ammuntapeli
Pelimuoto:  yksinpeli
Ikäluokitus:  ESRB: Teini-ikäisille  PEGI 16  USK 18 
Alusta:  PlayStation 2, Xbox
Jakelumuoto:  Optinen levy
Lisää peliartikkeleitaVideopelien teemasivulla
Mercenaries: Playground Of Destruction on Pandemic Studiosin kehittämä ja LucasArtsin julkaisema kolmannen persoonan ammuntapeli. Peli on julkaistu vuonna 2005 PlayStation 2:lle ja Xboxille.
Pelille on julkaistu jatko-osa Mercenaries 2: World in Flames.
Pelaaminen

Pelissä on vapaa ja pitkälti tuhoutuva maailma, joka sijaitsee tulevaisuuden Pohjois-Koreassa. Pelaaja ottaa palkkasotilaan roolin ja yrittää estää ydinsodan.
Pelaaminen > Hahmot

Christopher "Chris" Jacobs on entinen Delta Force-sotilas, joka on luonteeltaan itsevarma ja humoristinen kalifornialainen. Jacobs osaa englannin lisäksi koreaa.
Jennifer Mui on entinen M16-agentti ja nykyinen ExOpsin työntekijä. Hän on kotoisin Kiinasta. Mui myös osaa kiinaa.
Mattias Nilsson on ruotsalainen, joka on luonteeltaan raivoisa ja räjähtävä. Hän on myös hyvä koneiden kanssa. Nilsson osaa englannin lisäksi venäjää.
Ääninäyttelijät

| 0 | 1 | 2 |
| --- | --- | --- |
|  Peter Stormare  | … |  Mattias Nilsson   |
|  Jennifer Hale  | … |  Jennifer Mui / News Correspondent 1 / Pundit 1   |
|  Phil LaMarr  | … |  Christopher Jacobs / News Correspondent 2   |
|  Amy Lee  | … |  Fiona Taylor   |
|  Carl Weathers  | … |  Colonel Samuel Garrett   |
|  Bruce McGill  | … |  Agent Mitchell Buford   |
Vastaanotto

Peli on saanut GameSpotin arvostelussa arvosanaksi 8.8/10.
Aiheesta muualla

Mercenaries: Playground of Destruction MobyGamesissa (englanniksi)
Mercenaries: Playground of Destruction Internet Movie Databasessa (englanniksi)
Sigurd Eldegard

| Sigurd Eldegard |
| --- | --- |
 Eldegard noin vuonna 1907–1910.
Henkilötiedot
Syntynyt: 10. heinäkuuta 1866 Årdal, Norja
Kuollut: 30. tammikuuta 1950 (83 vuotta) Oslo, Norja
Ammatti:  näyttelijä, näytelmäkirjailija, teatteriohjaaja, teatterinjohtaja
Aiheesta muualla
IMDb
Sigurd Eldegard (10. heinäkuuta 1866 Årdal – 30. tammikuuta 1950 Oslo) oli norjalainen näyttelijä, näytelmäkirjailija, teatteriohjaaja ja vuosina 1918–1920 Det Norske Teatretin johtaja Amund Rydlandin kanssa. Hänen tunnetuimpia näytelmiään on kansallisromanttinen vuonna 1905 ensi-iltansa saanut Fossegrimen, joka oli Norjan kansallisteatterin ensimmäinen uusnorjankielinen näytelmä. Se oli katsojamenestys, jota esitettiin yli sata kertaa. Saksalaismiehityksen aikana Eldegard oli fasistisen Nasjonal Samling -puolueen jäsen.
Aiheesta muualla

Kuvia tai muita tiedostoja aiheesta Sigurd Eldegard Wikimedia Commonsissa
Scarborough Fair

Sovitus Scarborough Fairin ensimmäisestä säkeistöstä
Scarborough Fair (suom. Scarborough'n markkinat, suomennettu nimellä Lilja, ruusu ja kirsikkapuu) on englantilainen balladi.
Laulu sijoittuu North Yorkshiressa Englannissa sijaitsevaan Scarborough'n kaupunkiin ja kertoo nuoresta miehestä, joka pyytää kuuntelijaa kehottamaan miehen entistä rakastajaa suorittamaan monia mahdottomia tehtäviä, kuten tekemään hänelle paidan ilman saumoja ja sitten pesemään sen kuivassa kaivossa. Jos nainen suoriutuu tehtävistä, mies ottaa hänet takaisin. Laulu lauletaan usein duettona, jolloin nainen antaa miehelle yhtä mahdottomia tehtäviä ja lupaa antaa miehelle saumattoman paidan, kun mies on suoriutunut hänen antamistaan tehtävistä.
"Scarborough Fair" vaikuttaisi perustuvan vanhempaan, "The Elfin Knight" -nimiseen skotlantilaiseen balladiin, joka on jäljitetty vuoteen 1670, mutta joka saattaa hyvinkin olla vielä vanhempi. Tässä laulussa haltija uhkaa siepata nuoren naisen rakastajattarekseen, jollei nainen suoriudu haltijan antamasta mahdottomasta tehtävästä; nainen vastaa antamalla haltijalle tehtäviä, jotka tämän täytyy suorittaa.
Kun laulu levisi, sitä muokattiin ja uudelleenkirjoitettiin, niin että 1700-luvun lopulla siitä oli jo kymmeniä erilaisia muunnoksia. Viittaukset "Scarborough Fairiin" ja kertosäkeen "parsley, sage, rosemary and thyme" ajoittuvat 1800-luvun versioihin. On mahdollista, että kertosäe on lainattu balladista "Riddles Wisely Expounded".